Alegzandra/wili-2018-roplus huggingface dataset:
Τα Μεταξάτα, όπως ολόκληρη η Κεφαλονιά, υπέστησαν ολοκληρωτική καταστροφή από τον μεγάλο σεισμό του Αυγούστου 1953 που κατέστρεψε όλα τα πετρόκτιστα σπίτια του χωριού. Η ανοικοδόμησή τους ολοκληρώθηκε περί τα τέλη της δεκαετίας του '50 με τα περισσότερα σπίτια να διατηρούν τον παραδοσιακό προσεισμικό τους χαρακτήρα. Παρ'όλα αυτά, οι οικονομικές ανακατατάξεις που έφεραν οι σεισμοί ανάγκασαν πολλούς κατοίκους να φύγουν για την Αθήνα ή άλλα αστικά κέντρα και ο πληθυσμός σημείωσε απότομη πτώση, η οποία όμως άρχισε να αντιστρέφεται τα τελευταία χρόνια, ιδίως από τα τέλη της δεκαετίας του '90. Σήμερα στα Μεταξάτα βρίσκεται η έδρα της Φιλαρμονικής του Δήμου Λειβαθούς καθώς και της Εθελοντικής Ομάδας Δασοπροστασίας του νησιού.

Ο φούρνος είναι μια συσκευή η μια εγκατάσταση για την δημιουργία υψηλής θερμοκρασίας. Στον οικιακό χωρό δημιουργήθηκε από την εστία, τον ειδικό χώρο που χρησιμοποιούνταν εν είδει κουζίνας στους προϊστορικούς οικισμούς. Εκτός από την χρήση στη μαγειρική, μεγάλοι φούρνοι χρησιμοποιούνται και στη βιομηχανία, καθώς και στη φανοποιΐα για την εκτέλεση συγκεκριμένου τύπου βαφών αυτοκινήτου. Η θέρμανση του φούρνου μπορεί να δημιουργηθεί με ηλεκτρισμό ή με φλόγα. Υπάρχουν και φούρνοι που χρησιμοποιούν την ηλιακή ενέργεια.

Το 1937, κατά τη διάρκεια εργασιών για την κατασκευή του ξενοδοχείου Αβάλα, ανακαλύφθηκε μία ρωμαϊκή και μία ελληνική νεκρόπολη, που χρονολογούνται από τον 4ο αιώνα π.Χ. ως τον 2ο αιώνα μ.Χ. Οι εντατικές ανασκαφές, που διεξήχθησαν από τη δεκαετία του 1950 ως τη δεκαετία του 1980, έφεραν στο φως πάνω από 450 ξεχωριστούς τάφους και αμέτρητα τεχνητά αντικείμενα. Τα περισσότερα από αυτά τα αντικείμενα, στα οποία περιλαμβάνονταν κεραμικά, όπλα, κοσμήματα και τεφροδόχοι, μεταφέρθηκαν σε διάφορα μουσεία στο Βελιγράδι, το Σπλιτ, την Κετίγνη και αλλού, και μερικά από αυτά εκτίθενται στο Αρχαιολογικό Μουσείο της Μπούντβα.

Δύο χρόνια αργότερα, ο Αντόνιο και η Ντανιέλα, μετά από ένα μακρύ δικαστικό αγώνα, καταφέρνουν να πάρουν εκ νέου τη σύμβαση για την δουλειά και κατά τη διάρκεια ενός περιπάτου συναντούν τον Σιμόνε, φτωχό τώρα πια και εγκαταλελειμμένο από την Λόρι, που για να ζήσει κάνει τον φροντιστή σκύλων.Ο Αντονιο, στη συνέχεια, νιώθοντας συμπόνια, του αφήνει μια επαγγελματική κάρτα λέγοντάς του ότι, αν χρειάζεται χρήματα, θα χαρεί να τον προσλάβει, κάνοντάς τον να καταλάβει ότι ήταν αυτός που, πεισματικά τον εξαπάτησε και λέγοντάς του πως ότι τώρα πατσίσανε.

Για την περίοδο 2014–15, η Ένωση Ποδοσφαιρικών Σωματείων Έβρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Έβρου.

H Γιαροσλάβα (Jaroslawa) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,308. Ανακαλύφθηκε το 1928 από τον Ρώσο αστρονόμο Γκριγκόρι Νεουγμίν, που παρατηρούσε από το Σιμέις της Κριμαίας, και πήρε το όνομά της είτε από το όνομα (Γιαροσλάβ) του γιου του, είτε από τη ρωσική πόλη Γιαροσλάβλ. Εξαιτίας της μεγάλης εκκεντρότητας της τροχιάς της, η Γιαροσλάβα προσεγγίζει κατά το περιήλιό της την τροχιά του πλανήτη `Αρη.
Ο Μιχαήλ ασχολήθηκε με την αναδιοργάνωση της παιδείας, την ίδρυση κατηχητικών, την οργάνωση της θεολογικής σχολής του Μπρούκλαϊν και της Ακαδημίας του Αγίου Βασιλείου, την ίδρυση της οργάνωσης νεολαίας Αμερικής κλπ. Παράλληλα καθιέρωσε διάφορες γιορτές και εκδηλώσεις, αύξησε τα έσοδα της αρχιεπισκοπής, ίδρυσε διάφορα ιδρύματα όπως π.χ. γηροκομείο για τους γέροντες ομογενείς, ανανέωσε το περιοδικό της αρχιεπισκοπής «Ορθόδοξος Παρατηρητής» κ.ά. Επίσης δραστηριοποιήθηκε έντονα σε εθνικά θέματα όπως η μεταφορά ανήλικων παιδιών στα κομμουνιστικά κράτη κατά την περίοδο του Εμφυλίου, το Κυπριακό ζήτημα και το πογκρόμ κατά των Ελλήνων της Κωνσταντινούπολης κατά το 1955. Συν τοις άλλοις πραγματοποίησε εράνους υπέρ των σεισμόπληκτων κατοίκων των Επτανήσων και της Θεσσαλίας. Επί των ημερών του ο Πρόεδρος Αϊζενχάουερ θεμελίωσε τον Καθεδρικό Ναό της Αγίας Σοφίας στο Μανχάταν της Νέας Υόρκης.

Η μέση διάμετρος του Λούμεν είναι 130 km. Η μάζα του εκτιμάται σε 1,6 τετράκις εκατομμύριο τόνους. Η μέση επιτάχυνση της βαρύτητας στον ισημερινό του Λούμεν εκτιμάται σε 2,5 cm/sec², δηλαδή η βαρύτητα εκεί είναι 400 περίπου φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 60 m/sec. Ο φασματικός τύπος του Λούμεν είναι C (ανθρακούχος). Το γεωμετρικό άλβεδό του είναι 0,054. Η μέση θερμοκρασία στην επιφάνειά του εκτιμάται σε 100 βαθμούς Κελσίου κάτω από το μηδέν, αλλά η μέγιστη στο περιήλιο μπορεί να φθάσει και τους +2 βαθμούς Κελσίου.

Το Νόρσεπινγκ βρίσκεται στον αυτοκινητόδρομο E4 και E22. Από το 1904 στο Νόρσεπινγκ λειτουργεί τραμ. Σε απόσταση 3 χλμ. από την πόλη βρίσκεται το διεθνές Διεθνές αεροδρόμιο Νόρσεπινγκ.

Η Εθνική Επιτροπή Βιοηθικής έχει ασχοληθεί με σημαντικά θέματα που έχουν έρθει ή έρχονται στο προσκήνιο της επικαιρότητας και παρουσιάζουν νομοθετικό, κοινωνικό και ηθικό ενδιαφέρον.

Το 1909, έκανε πρεμιέρα η όπερα Σεμίραμις του Ρεσπίγκι, η οποία σημείωσε σημαντική επιτυχία. Εντούτοις, κοιμήθηκε κατά τη διάρκεια του συμποσίου μετά την παράσταση, λόγω εξάντλησης από τη γραφή των ορχηστρικών παρτών. Υπάρχει η εικασία οτι οι ακανόνιστοι ρυθμοί στις ώρες ύπνου του συνθέτη, πιθανόν, να δείχνουν πως έπασχε από ναρκοληψία. Το 1913, διορίστηκε καθηγητής σύνθεσης στο Ωδείο της Αγίας Καικιλίας στη Ρώμη, θέση που κατείχε για το υπόλοιπο της ζωής του. Το 1917, η διεθνής φήμη του αυξήθηκε μετά από πολλαπλές παραστάσεις του πρώτου από τα συμφωνικά του ποιήματα, Οι Πηγές της Ρώμης. Το 1919 νυμφεύτηκε την, κατά δεκαπέντε χρόνια νεότερή του, Έλσα Ολιβιέρι-Σαντζάκομο (Elsa Olivieri-Sangiacomo), η οποία υπήρξε παλαιότερη μαθήτριά του. Η Έλσα ήταν τραγουδίστρια και συνθέτις όπερας, χορωδιακών και συμφωνικών έργων, καθώς και τραγουδιών. Παρόλο που, πηγές αναφέρουν ότι, είχε κάνει κάποιες σύντομες σπουδές με τον Μαξ Μπρουχ όταν βρισκόταν στη Γερμανία, η σύζυγός του υποστήριξε, αργότερα, ότι αυτό δεν είχε συμβεί.
Οι έξι επιζήσαντες της επιχείρησης (Ντόναλντ Κάμερον, Μπέιζιλ Πλέις, Τζων Λόριμερ, Ρίτσαρντ Κένταλ, Έντμουντ Γκόνταρντ και Ρόμπερτ Αίτκεν) αντιμετώπισαν τον θαυμασμό του πλοιάρχου Χανς Μάϋερ και αργότερα οδηγήθηκαν σε στρατόπεδο αιχμαλώτων από όπου θα απελευθερώνονταν μετά το τέλος του Πολέμου. Στους κυβερνήτες των Χ-6 και Χ-7, (Ντόναλντ Κάμερον, Μπέιζιλ Πλέις), απενεμήθη ο Σταυρός της Βικτωρίας στις 22 Φεβρουαρίου 1944 εν αιχμαλωσία. Μετά την απελευθέρωση και την επιστροφή τους στην Αγγλία έλαβαν το παράσημο σε ειδική τελετή από τον ίδιο τον Βασιλέα Γεώργιο.

Το γλυπτό του «Αγόρι με κουβά και φτυάρι» (Gutt med spann og spade) από γρανίτη, έχει αντίστοιχο χαρακτήρα με την εκτέλεσή του. Το αγόρι φαίνεται να είναι συγκροτημένο. Κρατάει ένα μικρό φτυάρι στο δεξί του χέρι και ένα κουβά στο αριστερό. Το πρόσωπό του έχει φουσκωτά μάγουλα, η έκφρασή του είναι βλοσυρή και σοβαρή και το καπέλο του είναι κατεβασμένο αρκετά προς τα μάτια του. Το συμπαγές σχήμα του γλυπτού ταιριάζει με τη σχεδόν αψήφιστη και προκλητική έκφραση που φαίνεται να έχει το αγόρι. Αυτό το έργο αποδεικνύει την προσοχή στη λεπτομέρεια που μπορεί να δώσει ο Ρόεντ, ταυτόχρονα με ένα τόνο χιούμορ.

Οι Βενετοί κατείχαν την πόλη για σχεδόν 400 χρόνια, από το 1420 μέχρι το 1797. Σε εκείνους τους αιώνες οχυρώθηκε με ισχυρό ενετικά τείχη για την αντιμετώπιση των τουρκικών επιθέσεων. Σύμφωνα με τον ιστορικό Λουίτζι Παουλούτσι το μεγαλύτερο μέρος του πληθυσμού μιλούσε την ενετικό διάλεκτο μέχρι τις αρχές του 19ου αιώνα. Ένας από τους πιο γνωστούς συγγραφείς και συνθέτες του θεάτρου, ο Κριστόφορο Ιβάνοβιτς, γεννήθηκε στην ενετική Μπούντβα.

Η Ζενές Σπορτίβ Σαιν-Πιερουάζ, ή ΖΣΣΠ, είναι γαλλική ποδοσφαιρική ομάδα με έδρα το Σαιν-Πιέρ της Ρεουνιόν και έτος ίδρυσης το 1950. Αποτελεί την ομάδα με τους περισσότερους τίτλους, μαζί με την ΣΣ Σαιντ-Λουιζιέν, στο Πρωτάθλημα της Ρεουνιόν με 16 νίκες.

Εκκλησία του Αγίου Πέτρου του Παλιού Ρωμανική μονή του 12ου αιώνα, ή οποία περιλαμβάνει τη σκήτη και το βασιλικό πάνθεον των βασιλέων της Αραγωνίας (Αλφόνσου Α´ του Μαχητή και Ραμίρο Β´ του Μοναχού). Ο πύργος έχει σχήμα εξαγωνικό και είναι από τα τέλη του 13ου αιώνα. Βρίσκεται στο παλιό τμήμα της πόλης. Περιλαμβάνει στο εσωτερικό της τοιχογραφίες του 13ου τρίτου αιώνα, πάγκους χορωδίας του 16ου αιώνα και τον διάκοσμο της Αγίας τράπεζας των αρχών του 17ου αιώνα. Αποτελεί Εθνικό Μνημείο από το 1885.
Το 1997 κυκλοφόρησε την μεγάλη δισκογραφική δουλειά «Me Estoy Enamorando», με παραγωγή του Εμίλιο Εστέφαν (Εmilio Estefan). Ανάμεσα στις επιτυχίες αυτού του δίσκου ήταν το «Si tú supieras». Επιπλέον, με το «Mi Verdad», το 1998, ο Αλεχάντρο επέστρεψε στην μουσική ραντσέρα. Έκανε επίσης τον Δεκέμβριο του 1998, το «Christmas In Vienna VI», μια συναυλία χριστουγεννιάτικη. Το 2000, πήρε το πρώτο του βραβείο Λάτιν, ένα Γκράμμυ Λατινικό και ακόμα παρήγαγε το άλμπουμ «Entre Tus Brazos», σε στυλ ρομαντικό και λάτιν. Το 2001 κυκλοφορεί το «Orígenes» και το 2002 το «100 Años de Música Mexicana». Το 2003, ξεκινά ένα μεγάλο τουρ στην Λατινική Αμερική, το οποίο παρακολουθήθηκε από 60.000 θεατές. Το 2003 ήταν ένα έτος πολύ σημαντικό για αυτόν, καθώς κυκλοφόρησε το τραγούδι «Niña amada mía», που έγινε επιτυχία λόγω της τηλενουβέλας στην οποία έπαιζε. Συμμετείχε στο χριστουγεννιάτικο «En Mi País» που μεταδόθηκε από την Telemundo. Το Σεπτέμβρη του 2004, λανσάρει το «A Corazón Abierto» και κυκλοφορεί τραγούδια για τηλεοπτικές σειρές ενώ στις 15 Σεπτεμβρίου της ίδιας χρονιάς, παρουσιάζεται στο "Caesar's Palace de Las Vegas". Το 2004 κάνει τουρ στην Αμερική, το 2009 συνεργάζεται με την Νέλλυ Φουρτάντο και το 2010 βγάζει το "Dos Mundos".

Το αναθεωρημένο Ιουλιανό ημερολόγιο καθιερώθηκε από την Εκκλησία της Ελλάδος στις 23 Μαρτίου 1924, λίγες μέρες μετά την ενθρόνιση του Αρχιεπισκόπου Αθηνών Χρυσοστόμου του Α'. Η απόκλιση φάνηκε ως πρόβλημα την 25η Μαρτίου 1923, όταν εορτάστηκαν χωριστά η επέτειος της Επανάστασης του 1821 και ο Ευαγγελισμός της Θεοτόκου. Έτσι η Εκκλησία αποφάσισε τη διόρθωση του εκκλησιαστικού ημερολογίου, έτσι ώστε οι ακίνητες εορτές να συμπίπτουν με το κοσμικό και διατήρησαν το Ιουλιανό Πασχάλιο για τις κινητές εορτές.Όμως, απ' ό,τι φάνηκε, η απόφαση της Συνόδου της Εκκλησίας της Ελλάδος δεν βρήκε σύμφωνο όλο τον λαό και προκάλεσε ρήξη μεταξύ τους. Μεγάλες ομάδες κληρικών και λαϊκών αντέδρασαν στην εισαγωγή του νέου ημερολογίου, την οποία θεώρησαν προδοσία της ορθόδοξης παράδοσης, και αρνήθηκαν να το ακολουθήσουν εμμένοντας στο «πάτριο ημερολόγιο». Θεώρησαν ότι η αλλαγή ημερολογίου ήταν αντίθετη με τους Ιερούς Κανόνες της Ορθόδοξης Εκκλησίας και προϊόν της αίρεσης του Οικουμενισμού. Κατ' αυτούς πραγματικό κίνητρο για την αλλαγή του ημερολογίου ήταν η χρονική σύμπτωση των θρησκευτικών εορτών Καθολικών και Ορθοδόξων ως πρώτο βήμα για την ένωση των Εκκλησιών και την υποταγή όλων στον Πάπα (όπως έχει διατυπωθεί παραπάνω). Ακόμη, πίστευαν (και εξακολουθούν να πιστεύουν) ότι η Εκκλησία της Ελλάδος, το Οικουμενικό Πατριαρχείο και όλες οι άλλες Εκκλησίες που ακολούθησαν το νέο ημερολόγιο υπέπεσαν σε αίρεση και σύμφωνα με τους εκκλησιαστικούς κανόνες, θεώρησαν αιρετικές και όλες τις άλλες Εκκλησίες που ήταν σε κοινωνία με αυτές, όλες δηλαδή τις επίσημες Ορθόδοξες Εκκλησίες του κόσμου, ανεξάρτητα από το αν είχαν μεταρρυθμίσει το ημερολόγιό τους ή όχι (όπως το Πατριαρχείο Ιεροσολύμων, που διατηρεί μέχρι σήμερα το Ιουλιανό ημερολόγιο). Ακολούθησαν πολλές ταραχές με ανάμιξη και της αστυνομίας. Υπήρξαν κατά καιρούς δε και συμπλοκές με θύματα.
Η Παλαιοχώρα είναι κτισμένη πάνω σε μία μικρή χερσόνησο, ανάμεσα σε δύο κόλπους στο Λιβυκό πέλαγος. Η χερσόνησος δεν υπήρχε κατά την αρχαιότητα και το ύψωμα όπου βρίσκεται το ενετικό φρούριο ήταν ένα μικρό νησάκι, μέχρι που ο θαλάσσιος πυθμένας ανυψώθηκε εξαιτίας ενός ισχυρού σεισμού σχηματίζοντας μια χερσόνησο. Στην ανατολική ακτή της χερσονήσου υπάρχει προβλήτα για τον ελιμενισμό πλοίων. Στο δυτικό κόλπο υπάρχει τεχνητό λιμάνι, ενώ στη νησίδα Σχιστονήσι, στο άκρο της χερσονήσου, λειτουργεί φάρος.

Ιδιαίτερου κύρους πανεπιστήμιο της πολιτείας είναι το Πανεπιστήμιο της Αλάσκας στο Φέρμπανκς, κρατικό, στο οποίο η εισαγωγή αλλοδαπών φοιτητών κρίνεται σχετικά δύσκολη. Χορηγεί Bachelor's, Master και Διδακτορικό Δίπλωμα. Επίσης παρέχει φοιτητικό ξενώνα και εστιατόριο.

Την άνοιξη του 1999, ο Πολ Χέιμαν της έκανε πρόταση να έρθει στην εταιρεία του, το Extreme Championship Wrestling. Εκεί, η Ντουμάς γνώρισε τον Ντόρι Φανκ και σύντομα φοίτησε στη σχολή του. Τον Αύγουστο, η Ντουμάς γύρισε στο ECW, ενώ ο Ντόρι Φανκ μαζί με τη γυναίκα του, έστειλαν οπτικοακουστικό υλικό από αγώνες της Ντουμάς, στην εταιρεία πάλης WWE. Οι υπεύθυνοι του WWE εντυπωσιάστηκαν από εκείνη και σύντομα η Ντουμάς υπέγραψε συμβόλαιο με την εταιρεία.

Ο γιατρός Ορειβάσιος προτείνει να μαγειρεύεται μια μέρα μετά τη σφαγή για να είναι πιο μαλακό το κρέας της. Αξιόλογες συνταγές για τη μαγειρική της πέρδικας παρέχει και ο Ρωμαίος Απίκιος (di re coquinaria, VI)

Το μεγαλύτερο βέβαια βάρος πέφτει στις θυσίες με παράλληλο και έκδηλο τονισμό την επ΄ απειλούμενη αμαρτία και την ανάγκη της λύτρωσης απ΄ αυτή.

Τα κοινώς λεγόμενα «ράγουλα» (κάρυα) μέσα από τα οποία περνούν τα συρματόσχοινα θα πρέπει, όπως και στα σχοινιά, να έχουν το κατάλληλο μέγεθος. Ως τέτοιο θεωρείται εκείνο που έχει διάμετρο 6 φορές μεγαλύτερο από τη περιφέρεια του συρματόσχοινου, έτσι ώστε η δια μέσου αυτού υφιστάμενη κάμψη του συρματόσχοινου να είναι ασφαλής. Η ταχύτητα της κίνησης κατά τις φορτω/εκφορτώσεις φθείρουν τα συρματόσχοινα περισσότερο παρά από την ασκούμενη τάση του φορτίου. Συνεπώς προτιμότερη είναι η αύξηση του βάρους, μέσα στα όρια πάντα ασφαλείας, παρά η ταχύτητα.

Στις 12 Μαΐου 2010, ανακοινώθηκε πως οι Florence and the Machine θα συμμετείχαν με το τραγούδι "Heavy in Your Arms" στο soundtrack του "The Twilight Saga: Eclipse", την τρίτη ταινία της σειράς "The Twilight Saga"[11]. Το τραγούδι παίζει κατά τη διάρκεια των τίτλων τέλους της ταινίας.

Η Γουόκερ έχει δεχτεί πολλά βραβεία για την δουλειά της, συμπεριλαμβανομένων των «Φεμινίστρια της Χρονιάς» από το Fund for the Feminist Majority, το « Paz Y Justicia» βραβείο από το Vanguard Foundation, το βραβείο «Champion of Choice» από το California Abortion Rights Action League, και το «Βραβείο των Γυναικών που θα Μπορούσαν να γίνουν Πρόεδροι» από την Ομοσπονδία Γυναικών Ψηφοφόρων.
Το 2014, μετά από αρκετές συμμετοχές στο Armani Jeans Campaigns, ο Αρμάνι ξεκίνησε νέα σειρά εσωρούχων, την Emporio Armani underwear Sensual Collection υπο τη διεύθυνση του Αντρέα Ντόνες (ιταλ. Andrea Dones) και ο Φάμπιο έγινε το κεντρικό πρόσωπο της σειράς για δύο συνεχόμενες χρονιές. Υπάρχει σχετικό βίντεο προς τιμή των 40 χρόνων προσφοράς του Τζιόρτζιο Αρμάνι #ATRIBUTE TO THE BODY N”20/40.

Η Αλγεβρική θεωρία αριθμών αποτελεί ένα σημαντικό τομέα της θεωρίας αριθμών που μελετάει αλγεβρικές δομές, οι οποίες σχετίζονται με αλγεβρικούς ακέραιους αριθμούς. Αυτό επιτυγχάνεται θεωρώντας έναν δακτύλιο αλγεβρικών ακεραίων O πάνω σε ένα αλγεβρικό αριθμητικό σώμα K/Q και μελετώντας αλγεβρικές ιδιότητες όπως παραγοντοποίηση, την συμπεριφορά ιδεωδών και την επέκταση σωμάτων. Σε αυτές τις περιπτώσεις, ορισμένες ιδιότητες και χαρακτηριστικά των ακεραίων - όπως η μοναδική παραγοντοποίηση - δεν ισχύουν απαραίτητα. Η εφαρμογή διάφορων θεωριών και μαθηματικών εργαλείων όπως θεωρία Γκαλουά, Ομάδες Συνομολογίας, Ομάδες Αναπαραστάσεων και L-συνάρτησεις επιτρέπουν την αντιμετώπιση νέων προβλημάτων, φαινομένων και εν μέρει την αποκατάσταση της συμπεριφοράς των ακεραίων αριθμών.

Πρώτος Αιακίδης ήταν ο Πηλέας, γιος του Αιακού και της νύμφης Ενδηίδας. Αιακίδης ονομάζονταν και ο Τελαμών, αδελφός του Πηλέα, ο Αίαντας, γιος του Τελαμώνα και ήρωας του Τρωικού πολέμου.

Michael H. Crawford, 1985. Coinage and Money Under the Roman Republic in series Library of Numismatics (London: Methuen and Co. Ltd.), pages 84 – 102.

Η Société Générale είναι γαλλική εταιρεία πολυεθνικών τραπεζικών και χρηματοπιστωτικών υπηρεσιών που εδρεύει στο Παρίσι. Η εταιρεία αποτελεί μια παγκόσμια τράπεζα και διαθέτει τμήματα που υποστηρίζουν τα γαλλικά δίκτυα, την παγκόσμια τραπεζική συναλλαγών, τη διεθνή λιανική τραπεζική, τις χρηματοοικονομικές υπηρεσίες, την εταιρική και επενδυτική τραπεζική, την ιδιωτική τραπεζική, τη διαχείριση περιουσιακών στοιχείων και τις υπηρεσίες αξιών.

"Παρά το γεγονός ότι το βιβλίο σίγουρα βασίζεται στις διαλέξεις του Ντίριχλετ, και παρόλο που ο Ντέντεκιντ καθ'όλη τη διάρκεια της ζωής του ανέφερε πως το βιβλίο ανήκει στον Ντίριχλετ, αυτό συντάχθηκε εξ ολοκλήρου από τον Ντέντεκιντ, ως επί το πλείστον μετά το θάνατο του Ντίριχλετ." (Εντουαρντς 1983)

1915 - Α΄ Παγκόσμιος Πόλεμος: Αρχίζει η εκστρατεία της Καλλίπολης. Βρετανικά, γαλλικά, ινδικά, αυστραλέζικα και νεοζηλανδικά στρατεύματα εισβάλλουν στην τουρκική χερσόνησο της Καλλίπολης.

Χαρακτηριστικό των τελευταίων ετών του Ρόεντ είναι η χρήση μυθικών μοτίβων όπως του Φαύνου, ή κωμικά όπως κλόουν και στοιχεία καρναβαλιού. Περιγράφοντας αυτό το στοιχείο δημιουργήθηκε και ο όρος «ροέντσκ» (røedsk). Σε κάποιες εκθέσεις, επίσης, ο Ρόεντ έχει παρουσιάσει έργα στην τεχνική «ρακού» (ιαπ: 楽焼, raku-yaki), μια ιαπωνική τεχνική αγγειοπλαστικής κατά την οποία το έργο ψήνεται σε φούρνο, μετά θάβεται σε άμμο ή χώμα για κάποιο συγκεκριμένο χρόνο και τέλος βυθίζεται σε νερό.
Έξω από την Ουέσκα βρίσκεται το «Τεχνολογικό πάρκο της Walqa» στο οποίο δραστηριοποιούνται περί τις 65 εταιρίες πάνω στον τεχνολογικό τομέα και κυρίως στους τομείς της πληροφορικής και των επικοινωνιών, της βιοτεχνολογίας και των ανανεώσιμων πηγών ενέργειας, και στις οποίες εργάζονται πάνω από 1000 άτομα. Στο πάρκο εδρεύει επίσης και το «Αστρονομικό Κέντρο της Αραγωνίας» όπου υπάρχει αστρονομικό παρατηρητήριο.

Ο Καρβούνης ή Άμπελος είναι βουνό της Σάμου με μέγιστο υψόμετρο 1.153 μέτρα. Καλύπτει όλο σχεδόν το κεντρικό τμήμα του νησιού. Είναι το δεύτερο ψηλότερο βουνό της Σάμου μετά τον Κέρκη. Ο Καρβούνης διαθέτει πολλές πηγές κυρίως στην βόρεια πλευρά του. Καλύπτεται στο μεγαλύτερο τμήμα του από πευκοδάσος και από αμπέλια στα οποία οφείλει την δεύτερη, αρχαία, ονομασία του, Άμπελος.Η κορυφή Προφήτης Ηλίας έχει ύψος 1153 μ.Στη θέση Σκιαδα΄κι, σε ύψος 1000 μ. νότια της κορυφής βρίσκεται σπηλαιοβάραθρο με αίθουσες, μικροβάραθρακαι σχισμές.Στην περιοχή Λάκκες βρίσεκται ένα σπαηλαιοβάραθρο με δύο κατηφορικούς θαλάμους 25 μ.και ένα βάραθρο 10μ.

Διατήρηση υψηλών επαγγελματικών προτύπων για τους βιβλιοθηκονόμους που εργάζονται σε Ιουδαϊκές βιβλιοθήκες και πρόσληψη εξειδικευμένων ατόμων στο επάγγελμα.

Με το ξεκίνημα του εικοστού αιώνα, οι διεθνείς σχέσεις της Ελλάδας επέβαλαν την ανάγκη στην πολιτεία να μεταρρυθμίσει το (πολιτικό) ημερολόγιό της, όπως άλλωστε έκαναν και άλλες Ορθόδοξες χώρες εκείνη την εποχή. Όμως, οι αντιδράσεις που προκαλούνταν, ύστερα από κάθε προσπάθεια μεταρρύθμισης του ημερολογίου, είχαν ως αποτέλεσμα την αναβολή της. Από το 1920 και έπειτα έγιναν πιο αποφασιστικές κινήσεις με πρωταγωνιστή τον διακεκριμένο αστρονόμο Δημήτριο Αιγινήτη. Ο ίδιος ο Δημήτριος Αιγινήτης συμμετείχε σε εκκλησιαστική επιτροπή σχετικά με το ημερολογιακό ζήτημα, της οποίας πρόεδρος ήταν ο επίσκοπος Δημητριάδος Γερμανός Μαυρομμάτης. Η επιτροπή κατέληξε στο συμπέρασμα ότι δεν θα υπήρχε εκκλησιαστικό πρόβλημα στην υιοθέτηση του Γρηγοριανού ημερολογίου εκ μέρους της πολιτείας. Αργότερα, με απόφασή της η Εκκλησία της Ελλάδος επέτρεψε στην πολιτεία να μεταρρυθμίσει το πολιτικό ημερολόγιο, διατηρώντας ασάλευτο το εκκλησιαστικό της ημερολόγιο, μέχρι να παρθεί μια οριστική απόφαση από τις Ορθόδοξες Εκκλησίες.

Από την έρευνα των χειρογράφων διαπιστώθηκε ότι σώζονται τρία υπομνήματα στη Λογική: α) Εἰς ἅπασαν τὴν Λογικὴν Ἀριστοτέλους ὑπομνήματα καὶ ζητήματα, β) Έκθεσις κατ' επιτομήν της Λογικής πραγματείας, και γ) Κατά Κρεμονέαν τον εν Παταβίω [...] εκφωνηθέντα υπό Θεοφίλου Κορυδαλλέως [...] Προοίμιον εις άπασαν την της Λογικής πραγματείαν, που εντοπίσθηκε για πρώτη φορά (Tsiotras, 2000).
Το είδος αυτό συνδέεται στενά με την νησιώτική πέρδικα (Alectoris chukar), τη πέρδικα του Πρζεβάλσκι (Alectoris magna), καθώς και με τις πέρδικες του Φίλμπι (Alectoris philbyi), σχηματίζοντας ένα υπερείδος (superspecies). Οι Δυτική Μεσόγειο κόκκινα πόδια και Βαρβαρίας πέρδικες με στίγματα κολάρο στο λαιμό τους είναι ελαφρώς πιο μακρινούς συγγενείς. Παρ 'όλα αυτά, αν και εύρος αυτού του είδους θα δεν συμπίπτουν φυσικά με αυτό των συγγενών του, που συν-συμβαίνουν όταν έχουν εισαχθεί ως θηράματα, για παράδειγμα, στη Βόρεια Αμερική, το Ηνωμένο Βασίλειο, τη Νέα Ζηλανδία, και τη Ρωσία, και στη νοτιοανατολική Γαλλία, όπου έχουν κόκκινα πόδια πέρδικες έχουν κυκλοφορήσει. Σε αυτές τις περιοχές, τα υβρίδια μεταξύ αυτού του είδους, το chukar, και το κόκκινο πέρδικα βρίσκονται συνήθως (McGowan 1994).

1974 - Επανάσταση των Γαρυφάλλων: Ένα στρατιωτικό πραξικόπημα αριστερών στην Πορτογαλία ανατρέπει το αυταρχικό συντηρητικό καθεστώς του Νέου Κράτους και εγκαθιδρύει μία δημοκρατική κυβέρνηση.

Απομνημονεύματα ονομάζονται οι αφηγήσεις από σπουδαία πρόσωπα γεγονότων, στα οποία συμμετείχαν ή τα παρακολούθησαν κατά τη διάρκεια της ζωής τους.

Γκρέις, Ράγια και Γιουέ Γιουέ (Ντέμπορα Οντόγκ, Ραμίνα Κατσικιάν και Ma Yue Qiu): Η Γκρέις, η Ράγια και η Γιουέ Γιουέ είναι οι τρεις μετανάστριες φίλες της Φρόσως από τη γειτονιά με τις οποίες συναντιέται κρυφά τα βράδια και παίζουν μπιρίμπα. Η Γκρέις έχει ένα μπακάλικο ενώ η Ράγια είναι μαγείρισσα στο μαγαζί του άντρα της και η Γιουέ Γιουέ έχει μαγαζί με ρούχα. Ξέρουν τις αντιλήψεις του Θόδωρα γι'αυτό και είναι προσεκτικές μπροστά του ώστε να μην καταλάβει ότι κάνουν παρέα με τη Φρόσω.

Το κάλεσμα στην επικράτειά της (πρωί πρωί ή σούρουπο) μια ακανόνιστη σειρά από σύντομες λαρυγγώδεις πολύ σκληρές νότες, που σποραδικά διακόπτονται από γρήγορες πνιχτές σειρές "τσι τσεκ πε–τι–τσεκ τσι–τσεκ τσικ τσι–τσεκ τσι–τσεαϊ–τσεαϊ, πε–τε–τι–τιτσεκ τσι τε..." κλπ.συχνά χωρίς το επαναλαμβανόμενο μοτίβο των συγγενών της.

Ο Λόρις Φραντσίνι (Loris Francini) είναι πολιτικός από τον Άγιο Μαρίνο (γεννήθηκε το 1962). Την 1η Απριλίου του 2006 ανέλαβε για 6 μήνες μαζί με τον Τζιανφράνκο Τερέντσι Κυβερνών Διοικητής. Προέρχεται από το Χριστιανοδημοκρατικό Κόμμα. Ο Φραντσίνι ήταν επίσης Διοικητής με τον Αλμπέρτο Σετσέτι από τον Απρίλιο του 1998 ως τον Οκτώβριο του 1998.
Γεννήθηκε το 1570 στην Αθήνα. Το οικογενειακό όνομά του ήταν Σκορδαλός, το οποίο στη συνέχεια άλλαξε στο πιο αρχαϊκό Κορυδαλλεύς, λόγω του ότι ήταν κάτοικος Κορυδαλλού. Φοίτησε αρχικά στο κολέγιο του Αγίου Αθανασίου στη Ρώμη και συνέχισε με σπουδές ιατρικής και φιλοσοφίας στο πανεπιστήμιο της Πάδοβα. Αναγορεύτηκε διδάκτωρ του πανεπιστημίου στις 5 Ιουνίου του 1613. Τα χρόνια των σπουδών του συνέπεσαν με την αναβίωση της μελέτης του Αριστοτέλη και επηρεάστηκε ιδιαιτέρως από τον νεοαριστοτελικό φιλόσοφο και δάσκαλό του Τσέζαρε Κρεμονίνι (Cesare Cremonini). Δίδαξε στην Ελληνική κοινοτική σχολή της Βενετίας, στην Αθήνα, στην Κεφαλονιά και στην Ζάκυνθο μέχρι το 1622, οπότε και ο Οικουμενικός Πατριάρχης Κύριλλος Λούκαρις τού ανέθεσε τη διεύθυνση της Πατριαρχικής Ακαδημίας. Κατάφερε να αναδιοργανώσει την Πατριαρχική Ακαδημία και να της δώσει πανεπιστημιακό χαρακτήρα, περιορίζοντας τον θεολογικό σχολαστικισμό και φέρνοντας στο επίκεντρο της διδασκαλίας την φιλοσοφία και την ερμηνεία των αριστοτελικών έργων. Το πρόγραμμα της Πατριαρχικής Ακαδημίας που κατάρτισε ο Κορυδαλλεύς αποτέλεσε το πρότυπο των ελληνικών σχολείων κατά τη διάρκεια της Τουρκοκρατίας.

Η Ρεμπέκα Γουόκερ (Rebecca Walker) (γεν. 17 Νοεμβρίου 1969) είναι Αμερικανίδα φεμινίστρια και συγγραφέας. Το περιοδικό Τάιμ την έχει κατατάξει ανάμεσα στους πενήντα μελλοντικούς ηγέτες της Αμερικής.

Χρήστος Μελίτης (Γιώργος Καπουτζίδης): Ο Χρήστος είναι Έλληνας που μεγάλωσε στον Καναδά και πρώην πρωταθλητής κέρλινγκ με τη χώρα του Καναδά, ενώ τώρα είναι προπονητής του αγωνίσματος. Είναι αυτός που αναλαμβάνει ως προπονητής της ομάδας μετά τις πιέσεις της Νίκης, αλλά κυρίως γιατί βλέπει ότι ο γιος της είναι σε αναπηρικό καροτσάκι. Είναι ομοφυλόφιλος και σαν άνθρωπος φαίνεται ψυχρός και απόμακρος. Έχει πιο πολύ τη νοοτροπία του Καναδού παρά του Έλληνα, παρόλο που τα τελευταία χρόνια ζει στην Ελλάδα μαζί με τον σύντροφό του, Ρίτσαρντ.

που ορίζεται θεωρώντας το Κ ως ένα υποσύνολο των μιγαδικών αριθμών με διάφορους πιθανούς τρόπους και χρησιμοποιώντας την απόλυτη τιμή |·| : C → R. Ένας πρώτος αριθμός της πρώτης περίπτωσης καλείται πεπερασμένος πρώτος (ή πεπερασμένη θέση) και ένας πρώτος της δεύτερης περίπτωσης καλείται άπειρος πρώτος (ή άπειρη θέση). Έτσι, το σύνολο των πρώτων αριθμών του Q γενικά συμβολίζεται ως { 2 , 3 , 5 , 7 , ..., ∞ } και η συνήθης απόλυτη τιμή στον Q συχνά συμβολίζεται ως | · | ∞.

Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.
Κατά την προβολή του έβδομου επεισοδίου της σειράς στην Κύπρο, το Κυπριακό κανάλι Mega έκοψε τη σκηνή όπου ο χαρακτήρας του Γιώργου Καπουτζίδη δέχεται ομοφοβική επίθεση, όταν άγνωστοι γράφουν στην πόρτα του σπιτιού του έναν χυδαίο χαρακτηρισμό σχετικά με τη σεξουαλική του ταυτότητα. Το κανάλι δικαιολόγησε το κόψιμο της σκηνής με βάση την αυστηρή νομοθεσία που υπάρχει στο νησί σχετικά με την οικογενειακή ζώνη λέγοντας: "Είναι ιδιαίτερα αυστηρή η νομοθεσία στην Κύπρο για τα ανήλικα παιδιά και την οικογενειακή ζώνη και θα είχαμε μεγάλο πρόβλημα με την Αρχή Ραδιοτηλεόρασης. Το Mega είναι κατά του ρατσισμού και του bullying και όπως μπορείτε να δείτε μέσα από τις εκπομπές μας, προωθούμε την ισότητα των ανθρώπων. Αν υπάρξει προβολή εκτός οικογενειακής ζώνης, εννοείται ότι η σκηνή θα παίξει κανονικά."

Το πρώτο single από το album ήταν το Kiss with a Fist και συμπεριελήφθη στα soundtracks των ταινιών "Wild Child" και "Jennifer's Body" καθώς και στο επεισόδιο "Looks Like a Lesbian Attack to Me" της τηλεοπτικής σειράς "Saving Grace". Το επόμενο single, Dog Days Are Over, ηχογραφήθηκε χωρίς όργανα σε ένα studio "μεγέθους τουαλέτας". Το τραγούδι χρησιμοποιήθηκε στο ξεκίνημα της σειράς του USA Network, "Covert Affairs" [8] καθώς και στην αγγλική τηλεοπτική σειρά "Skins" αλλά και στο trailer της ταινίας "Eat. Pray. Love".

Το 1964 συνέβη ο ισχυρός σεισμός γνωστός ως "σεισμός της Μεγάλης Παρασκευής", με επίκεντρο ακατοίκητη περιοχή της Αλάσκας, ο οποίος κατατάσσεται ως ο τρίτος ισχυρότερος καταγεγραμμένος σεισμός παγκόσμια, με μέγεθος 9,2. Ο απολογισμός του ήταν 131 νεκροί και καταστροφή αρκετών χωριών και οικισμών.

Ο Δαρλαμήτσος ξεκίνησε το 1959 σε ηλικία 16 ετών και σταμάτησε την πυγμαχία το 1964 σε ηλικία 24 ετών. Αγωνίστηκε μόλις τρία (3) χρόνια και πήρε μέρος σε τρία πανελλήνια πρωταθλήματα -Α' κατηγορία με προπονητή τον Ντίνο Οικονόμου το 1959 το 1962 και το 1964 . Ήταν πρωταθλητής Ελλάδος το 1959 στα 57 κιλά, το 1962 στα 63 1/2 και το 1964 επίσης στα 63 1/2, το 1964 ήταν πρωταθλητής και στο στρατιωτικό πρωτάθλημα στα 71 κιλά . Στο πανελλήνιο πρωτάθλημα του 1964 από τον τύπο αναφέρεται ανάμεσα στους καλύτερους πυγμάχους της διοργάνωσης.

Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

Αυτή είναι η βαθμολογία των ομάδων που βρίσκονται στην 2η θέση. Στην βαθμολογία αυτή δεν συνυπολογίζονται οι αγώνες των ομάδων αυτών κόντρα στην τελευταία κάθε ομίλου. Οι 8 πρώτες ομάδες περνάνε στα μπαράζ ενώ η 9η αποκλείεται.

Με το χαλινάρι στο λαιμό (Γαλλικά: La Bride sur le cou) είναι μια Γαλλική κωμωδία του 1961 σε σκηνοθεσία Ροζέ Βαντίμ. Πρωταγωνιστεί η Μπριζίτ Μπαρντό.
Με την προσάρτηση της Αυστρίας και την κατάληψη της Τσεχοσλοβακίας, η IG Farben προσάρτησε σε αυτήν όσες εταιρείες των χωρών αυτών έκρινε ότι της ήταν απαραίτητες. Οι επεκτατικές βλέψεις της, όμως, δε σταμάτησαν εδώ. Με τη βοήθεια των χιτλερικών οργάνων και το πρόγραμμα Τελική Λύση για την εξολόθρευση των Εβραίων, άρχισε να αντλεί από το εργατικό απόθεμα που της πρόσφεραν τα στρατόπεδα συγκεντρώσεως: Οι κρατούμενοι του Άουσβιτς έκτισαν για λογαριασμό της ένα βιομηχανικό συγκρότημα τέτοιων διαστάσεων, ώστε κατανάλωνε για τη λειτουργία του περίπου όση ηλεκτρική ενέργεια χρειαζόταν η πόλη του Βερολίνου. Το συγκρότημα επονομάσθηκε Buna από το όνομα της πρώτης ύλης που παρασκευαζόταν σε αυτό (συνθετικού καουτσούκ)4. Περισσότεροι από 25.000 κρατούμενοι πέθαναν κατά τη διάρκεια κατασκευής του5, ενώ κατά τη λειτουργία του απασχολούσε περίπου 85.000 κρατούμενους (1944).

Το νησί του Αγίου Νικολάου βρίσκεται απέναντι από την παλιά πόλη της Μπούντβα, σε απόσταση 1 χιλιομέτρου από εκεί. Πρόκειται για ένα αναξιοποίητο νησί, που διαθέτει μερικές όμορφες παραλίες. Συνδέεται με τη στεριά με μικρά πλοιάρια και αποτελεί δημοφιλή τοποθεσία για τους τουρίστες που επισκέπτονται τη Μπούντβα.

Ο Αρχιεπίσκοπος Στυλιανός γεννήθηκε στο Ρέθυμνο της Κρήτης στις 29 Δεκεμβρίου 1935. Σπούδασε θεολογία στη Θεολογική Σχολή της Χάλκης, από όπου αποφοίτησε το 1958. Χειροτονήθηκε διάκονος το 1957 και ιερέας το 1958. Ολοκλήρωσε τις μεταπτυχιακές του σπουδές στη συστηματική θεολογία και τη φιλοσοφία της θρησκείας στη Βόννη της Γερμανίας, από το 1958 έως το 1966. Στους διδασκάλους του συμπεριλαμβανόταν ο Καρδινάλιος Γιόζεφ Ράτσινγκερ, ο οποίος αργότερα έγινε ο Πάπας Βενέδικτος ΙΣΤ΄. Έγραψε τη διατριβή του στην ιδέα πως η Ορθόδοξη Εκκλησία κατείχε το αλάθητο όταν ενεργούσε από κοινού με συνοδικότητα (π.χ. τα Οικουμενικά Συμβούλια). Τη περίοδο αυτή, η ιδέα του αλάθητου φαινόταν πως ανήκε αποκλειστικά στη Ρωμαιοκαθολική Εκκλησία, και ήταν εντελώς ξένη στην Ορθόδοξη.

Το Whatzupwitu είχε μουσικό βίντεο, με διευθυντή τον Βάιν Ισχάμ, που εμπνεύστηκε από το εξώφυλλο του άλμπουμ. Αυτό ακολουθεί την εμφάνιση του Μέρφι στο μουσικό βίντεο του Τζάκσον για το Remember the Time. Το 1999, οι θεατές του MTV το ψήφισαν ως το τρίτο χειρότερο βίντεο όλων των εποχών και για τελευταία φορά εμφανίστηκε στο 25 Lame.
Μαθαίνοντας το θάνατο του Κουμαγκάι Μοτονάο, ο Τακέντα Μοτοσίγκε απέσυρε τις δυνάμεις του από την πολιορκία του Κάστρου Αρίτα και βάδισε εναντίον των επερχόμενων δυνάμεων του Μοτονάρι. Οι Τακέντα συναντήθηκαν με τους Μόρι και Κικκάβα στον ποταμό Ουτσικάβα, κατέχοντας την απέναντι όχθη του, και αμέσως ξέσπασε σφοδρή σύρραξη. Όντας αριθμητικά πολύ υποδεέστερες, οι δυνάμεις του Μόρι Μοτονάρι άρχισαν να οπισθοχωρούν, κράτησαν όμως εν τέλει τις θέσεις τους μετά τις ικεσίες και προτροπές του ηγέτη τους. Ο ίδιος ο Τακέντα Μοτοσίγκε διέσχισε έφιππος το ποτάμι αλλά χτυπήθηκε από ένα βέλος και σκοτώθηκε. Ως επακόλουθο του θανάτου του ηγέτη τους, οι δυνάμεις του Τακέντα διέλυσαν τις γραμμές τους και υποχώρησαν, αφήνοντας τον Μόρι Μοτονάρι νικητή στο πεδίο της μάχης. Η μάχη αυτή αποτέλεσε την αρχή της παρακμής της φατρίας Άκι-Τακέντα και την απαρχή της στρατιωτικής εξάπλωσης της φατρίας Μόρι. Η νίκη αυτή έκανε επίσης διάσημο τον Μόρι Μοτονάρι σε ολόκληρη τη χώρα.

Ιδρύθηκε στις 1 Αυγούστου 1919. Μετά την πτώχευση το 2005 βασίζεται σε νέες. Μόνο δύο χρόνια πίσω στο Πρωτάθλημα Βουλγαρίας. Τα χρώματα του συλλόγου είναι το μπλε και το μαύρο.

Είναι σκώληκας που μολύνει παιδιά σε ολόκληρο τον κόσμο. Έχει τον απλούστερο κύκλο ζωής απ’ όλους τους εντερικούς νηματέλμινθες. Οι ενήλικοι ζουν στο παχύ έντερο και ενίοτε και στη σκωληκοειδή απόφυση. Τα έγκυα θηλυκά εξέρχονται από το ορθό τη νύχτα και εναποθέτουν τα ωάριά τους στην περιπρωκτική περιοχή. Η μία πλευρά των ωαρίων είναι χαρακτηριστικά πιο κυρτή από την άλλη και συνήθως περιέχουν πλήρως ανεπτυγμένα έμβρυα. Η οξυουρίαση ξεκινά με την κατάποση αυτών των εμβρυοφόρων ωαρίων. Το κυριότερο σύμπτωμα που προκαλούν είναι ο περιπρωκτικός κνησμός (pruritus ani), που οφείλεται στην παρουσία των ωαρίων του σκώληκα.

Ο Σκορσέζε ήταν αρχικά διστακτικός σε σχέση με την ανάπτυξη του εγχειρήματος, αλλά σιγά σιγά άρχισε να κατανοεί την ιστορία του Λα Μότα. Κάλεσε τον Πολ Σρέιντερ, ο οποίος είχε γράψει το σενάριο της ταινίας Ο Ταξιτζής (Taxi Driver) για να κάνει διορθώσεις στο αρχικό σενάριο του Μάρντικ Μάρτιν και κατόπιν προέβη κι ο ίδιος σε διορθώσεις σε συνεργασία με τον Ρόμπερτ Ντε Νίρο. Ο Τζο Πέσι πριν την προβολή της ταινίας ήταν άσημος ηθοποιός, όπως και η εικοσάχρονη Κάθι Μοριάρτι την οποία ο Πέσι συνέστησε στον Σκορσέζε. Οι σκηνές με τους αγώνες πυγμαχίας γυρίστηκαν σε μορφή χορογραφίας, ενώ ο Ρόμπερτ Ντε Νίρο προκειμένου να μοιάσει στον Λα Μότα, κατά την περίοδο που είχε αποσυρθεί από τα ρινγκ πήρε 27 κιλά.

45 π.Χ.: Τέθηκε σε ισχύ το Ιουλιανό ημερολόγιο του αλεξανδρινού αστρονόμου Σωσιγένη, από τον Ιούλιο Καίσαρα, σε όλη την Ρωμαϊκή Αυτοκρατορία. Ως ευρέως διαδεδομένο ημερολόγιο, απετέλεσε αργότερα τη βάση του χριστιανικού εορτολογίου.
Το ρεβανί είναι γλύκισμα που παρασκευάζεται από σιμιγδάλι και γιαούρτι και αφού ψηθεί στο φούρνο, περιχύνεται με σιρόπι. Το ρεβανί της Βέροιας είναι το παραδοσιακό γλυκό της πόλης και έχει ιδιαίτερη φήμη σε όλη την Ελλάδα. Στην νότια Ελλάδα κυρίως μπορεί να το συναντήσει κανείς και ως ραβανί. Το ίδιο γλυκό παρασκευάζεται και στην Τουρκία φέροντας το ίδιο όνομα με τα ελληνικά, revani, στον Αραβικό κόσμο επίσης όπου αποκαλείται basbousa αλλά και σε όλη την υπόλοιπη ανατολική Μεσόγειο φέροντας διάφορα ονόματα. Σε κάποιες παραλλαγές, στα υλικά προστίθεται και τριμμένη καρύδα και σε κάποιες άλλες μπορεί να συνδυαστεί με παγωτό καϊμάκι.

Η πόλη αποτελεί κύριο λιμάνι και εμπορικό κέντρο. Είναι επίσης έδρα διεθνούς αεροδρομίου, με την ονομασία Διεθνές Αεροδρόμιο Μπάουερφιλντ. Πηγή εσόδων είναι και ο τουρισμός, που γίνεται από χώρες όπως η Αυστραλία και η Νέα Ζηλανδία κυρίως. Μέρος της οικονομίας αποτελούν και οι υπεράκτιες τραπεζικές επιχειρήσεις, καθώς το Βανουάτου αποτελεί φορολογικό παράδεισο. Η χώρα εξαρτάται ακόμα από τη διεθνή οικονομική αρωγή, με κυριότερους παρόχους την Αυστραλία, τη Νέα Ζηλανδία και τελευταία τη Λαϊκή Δημοκρατία της Κίνας.

Το όνομα του γένους προέρχεται από την Αρχαία Ελληνική alektoris που αναφερόταν σε οικόσιτα κοτόπουλα, ενώ η ειδική ονομασία του είδους graeca οφείλεται στον τόπο όπου περιγράφηκε.

Η τροφή της είναι κυρίως φυτική και κατά ένα μικρό μέρος ζωική. Αποτελείται από σπόρους φυτών, γράστεων, χυμώδεις καρπούς, σκουλήκια, έντομα, σαλιγκάρια κλπ. Μαζί με την τροφή καταπίνει και χαλίκια που βοηθούν στο άλεσμα αλλά γίνεται έτσι και πρόσληψη ασβεστίου.

Το 2002 εμφανίστηκε στο Spider-Man, όπου υποδύθηκε την αγαπημένη του υπερήρωα, Μέρι Τζέιν Γουάτσον. Την ταινία σκηνοθέτησε ο Σαμ Ράιμι και πρωταγωνιστούν οι Τόμπι Μαγκουάιρ και Τζέιμς Φράνκο. Το Spider-Man έγινε τεράστια εισπρακτική και καλλιτεχνική επιτυχία με 822 εκατομμύρια εισπράξεις παγκοσμίως. Οι επόμενες ταινίες της ήταν το Η Εξιλέωση (Levity, 2003) με τους Χόλι Χάντερ και Μόργκαν Φρίμαν, Το Χαμόγελο της Μόνα Λίζα (2003) με την Τζούλια Ρόμπερτς και ο Β' ρόλος της στην μεγάλη καλλιτεχνική επιτυχία Η Αιώνια Λιακάδα ενός Καθαρού Μυαλού (2004), μαζί με τους Κέιτ Γουίνσλετ και Τζιμ Κάρεϊ.

Η Άριελ είναι μια δεκαεξάχρονη πριγκίπισσα ενός υποθαλάσσιου βασιλείου που αποτελείται από γοργόνες. Ο πατέρας της, Βασιλιάς Τρίτων, της επιβάλλει περιορισμούς σχετικά με τις εξόδους της στην επιφάνεια. Η ίδια όμως, μαζί με τον φίλο της, Φούσκα, ένα μικρό ψάρι, βγαίνει συχνά στην επιφάνεια ώστε να συναντήσει τον Γλάρο. Ο Γλάρος υποτίθεται πως γνωρίζει πολλές πληροφορίες για τον ανθρώπινο πολιτισμό, και από αυτόν η Άριελ προμηθεύεται διάφορα πράγματα που χρησιμοποιούν οι άνθρωποι. Τα πράγματα αυτά τα αποθηκεύει σε μια υποθαλάσσια σπηλιά ώστε να μην τα βρει ο πατέρας της.
Ο Γιοάν Μπουσκέτς (ισπανικά: Joan Busquets, γενν. 1946) είναι διεθνώς αναγνωρισμένος Ισπανός αρχιτέκτονας και πολεοδόμος. Κατέχει έδρες στο Πολυτεχνείο της Καταλονίας και το Harvard Graduate School of Design. Η εταιρία του BAU - Β Arquitectura i Urbanisme SL- έχει την έδρα της στη Βαρκελώνη. Τού απονεμήθηκε το 2011 το Βραβείο Erasmus, «της εξαιρετικής συμβολής ατόμου στον ευρωπαϊκό πολιτισμό, κοινωνία ή κοινωνική επιστήμη», για το εντυπωσιακό και πολυδιάστατο έργο του στον τομέα του πολεοδομικού σχεδιασμού».

Παρουσιάζει ευρεία γεωγραφική κατανομή, συχνότερα όμως συναντάται σε υγρά και θερμά κλίματα. Δεν υπάρχει διάμεσος ξενιστής. Συχνότερα μολύνονται τα παιδιά της νηπιακής ηλικίας (5-6 ετών). Οι ενήλικες είναι περισσότερο ανθεκτικοί στη μόλυνση. Η μόλυνση γίνεται με τα αυγά, τα οποία καταπίνονται ή εισπνέονται.. Τα αυγά συγκεντρώνονται στη γλοιώδη έκκριση του δέρματος της περιοχής του περίνεου από τους περιφερόμενους κατά τη νύκτα θηλυκούς οξύουρους και λόγω της τοπικής φαγούρας που προκαλούν και το επακόλουθο ξύσιμο μολύνονται τα δάχτυλα των χεριών. Επίσης τα ωάρια τους μολύνουν τα κλινοσκεπάσματα και κατά την προετοιμασία στρωσίματος αυτών δημιουργούνται μολυσματικά αερολύματα.

Ο Ρεσπίγκι υπήρξε ενθουσιώδης μελετητής της ιταλικής μουσικής των 16ου, 17ου και 18ου αιώνων. Δημοσίευσε εκδόσεις της μουσικής των Μοντεβέρντι, Βιβάλντι και Μαρτσέλο. Η εργασία του σε αυτό τον τομέα επηρέασε τις μετέπειτα συνθέσεις του και οδήγησε σε μια σειρά έργων βασισμένων στην παλαιά μουσική. Στα νεοκλασικά έργα του ο Ρεσπίγκι, γενικά, απέχει από το μουσικό ιδίωμα της κλασικής περιόδου, προτιμώντας να συνδυάσει το προκλασικό μελωδικό ύφος και τις παλαιές μουσικές φόρμες (όπως οι χορευτικές σουίτες) με τις τυπικές ρομαντικές αρμονίες και δομές του τέλους του 19ου αιώνα. Λόγω των σπουδών του με τον Ρίμσκι-Κόρσακοφ, εισήγαγε το ρωσικό ορχηστρικό χρώμα καθώς και στοιχεία από τις τεχνικές αρμονίας του Ρίχαρντ Στράους στην ιταλική μουσική. Το ότι, τον είλκυε η αισθησιακή, παρακμιακή ατμόσφαιρα της Ρώμης όπως, τουλάχιστον, απεικόνιζε ο ποιητής Γκαμπριέλε Ντ' Ανούντσιο, φαίνεται στις περίφημες σουίτες του με τον τίτλο της αιώνιας πόλης, όπου επεδίωξε να εκφράσει τη λεπτότητα και το ιδιαίτερο χρώμα της φαντασίας του ποιητή.

Μουσείο της Ουέσκας Χτισμένο στο παλιό Πανεπιστήμιο της Ουέσκας (Universidad Sertoriana de Huesca), το οποίο στην μεριά του καταλαμβάνει τμήμα από το Παλάτι των Βασιλέων της Αραγωνίας, φιλοξενεί αρχαιολογικά ευρήματα και έργα τέχνης από όλη την επαρχία και κυρίως από την περιοχή της Όγια ντε Ουέσκα (Hoya de Huesca). Σε αυτό βρίσκεται η αίθουσα, όπου έλαβαν χώρα σύμφωνα με τον θρύλο τα γεγονότα της Καμπάνας της Ουέσκας.

Σάμιουελ Ε. Ράιτ ως Σεμπάστιαν: Ο Σεμπάστιαν είναι ένας κάβουρας και σύμβουλος του Βασιλιά Τρίτωνα. Έχει αναλάβει την παρακολούθηση κάθε κίνησης της Άριελ, αλλά πάντα καταλήγει να τη χάνει. Αγαπάει τη θάλασσα και δεν θέλει να την αφήσει, αλλά παρόλα αυτά ακολουθεί την Άριελ στη στεριά όσο είναι μεταμορφωμένη σε άνθρωπο ώστε να τη συμβουλεύει για το πώς να προσεγγίσει τον Πρίγκιπα.
Τα Εκατό Χρόνια Μοναξιάς (πρωτότυπος τίτλος: Cien años de soledad, 1967) είναι μυθιστόρημα γραμμένο από τον βραβευμένο με Νόμπελ Λογοτεχνίας Κολομβιανό συγγραφέα Γκαμπριέλ Γκαρσία Μάρκες. Κεντρικοί ήρωες της ιστορίας είναι τα μέλη της οικογένειας Μπουενδία, τα οποία ακολουθεί ο αφηγητής περιγράφοντας παράξενες και φανταστικές ιστορίες από τη ζωή του καθενός. Το έργο, συγχρόνως με την αφήγηση λογικών σκέψεων και περιστατικών, διακατέχεται από το στοιχείο του παράλογου, καθώς επίσης και από στοιχεία παραμυθιού.

Το έργο του αποτελείται κυρίως από φιλοσοφικές πραγματείες και σχόλια στον Αριστοτέλη. Από τα άλλα έργα του ξεχωρίζουν οι Επιστολικοί τύποι, εγχειρίδιο με οδηγίες για σύνταξη διαφόρων ειδών επιστολών, το οποίο επανεκδόθηκε και αντιγράφτηκε πολλές φορές κατά την διάρκεια της Τουρκοκρατίας.

Διασφάλιση της συνέχειας της ένωσης μέσω της ορθής διαχείρισης, της οικονομικής ασφάλειας, της αποτελεσματικής διοίκησης και της ενεργούς συμμετοχής.

Με το θάνατο του Γουλιέλμου του Β΄, το πριγκιπάτο πέρασε στον Οίκος των Ανδεγαυών του Βασιλείου της Νεαπόλεως, οπότε και η Ισαβέλλα Βιλλεαρδουίνου παντρεύτηκε τον Φίλιππο Α΄ της Σαβοΐας, τον οποίο ο Κάρολος Β΄ της Νάπολης κατηγόρησε για ατιμία επειδή δεν τον βοήθησε στην εκστρατεία κατά του Δεσποτάτου της Ηπείρου, και εφόσον η Ισαβέλλα δεν είχε ζητήσει την άδεια του πατέρα της για να παντρευτεί τον Φίλιππο, ο Κάρολος τους απάλλαξε από το πριγκιπάτο τους και το παρέδωσε στον Φίλιππο Α΄ του Τάραντα στις 5 Μαΐου του 1306. Οι δυναστικές έριδες και οι διεκδικητές του θρόνου του Πριγκιπάτου συνεχίστηκαν μέχρι το τέλος του, φέρνοντας μάλιστα οι διεκδικητές ακόμα και μισθοφορικούς στρατούς όπως οι Ναβαραίοι. Ο ένας από τους αρχηγούς αυτών των μισθοφόρων έφτασε να γίνει και ο ίδιος πρίγκιπας, πρόκειται για τον Πέτρο του Μπορντώ.

Το σύνολο των άπειρων πρώτων αριθμών του Κ μπορεί να περιγραφεί ρητά υπό τους όρους των εμβυθίσεων K → C (το μη-μηδενικό δακτύλιο ομομορφισμού από το Κ στο C). Συγκεκριμένα, το σύνολο των εμβυθίσεων μπορεί να χωριστεί σε δύο ανεξάρτητα υποσύνολα, εκείνων που η εικόνα τους ανήκει στο R, και των υπολοίπων. Για κάθε εμβύθιση σ : K → R, αντιστοιχεί ένας μοναδικός πρώτος του Κ που προέρχεται από την απόλυτη τιμή που λαμβάνεται από τη σύνθεση της σ με τη συνήθη απόλυτη τιμή στον R. 'Ενας πρώτος που προκύπτει κατά αυτόν τον τρόπο ονομάζονται πραγματικος πρώτος (ή πραγματική θέση). Σε μία εμβύθιση τ : K → C της οποίας η εικόνα δεν περιέχεται στο R, μπορεί κανείς να κατασκευάσει μία ξεχωριστή εμβύθιση

Ένας αέριος γίγαντας (αγγλ. gas giant) (ή πλανήτης γίγαντας) είναι ένας μεγάλος πλανήτης που δεν αποτελείται πρωτίστως από πετρώματα ή από κάποια άλλη στερεή ύλη. Υπάρχουν τέσσερις τέτοιοι πλανήτες στο υλιακό μας σύστημα: ο Δίας, ο Κρόνος, ο Ουρανός και ο Ποσειδώνας. Πολλοί εξωηλιακοί αέριοι γίγαντες έχουν αναγνωριστεί σε τροχιά γύρω από άλλους αστέρες.
Μετά τις σπουδές του στη Γαλλία, γύρισε στην Ελλάδα τον Αύγουστο του 1833 και δίδασκε στο Ναύπλιο ιδέες που περιγράφονται «ανατρεπτικές». Ο ίδιος, σε αναγγελία για τα μαθήματά του στην εφημερίδα Ήλιος παρουσιάζει ως αντικείμενό τους την «επιστήμη των επιστημών , η οποία μελετά τις ιστορικές φάσεις και τα μέσα της προόδου της ανθρωπότητος». Ταυτόχρονα αρθογραφεί στην εφημερίδα Ήλιος του Παναγιώτη Σούτσου το 1833, με σειρά άρθρων με τίτλο «Μαθήματα Πολιτικά» όπου αναφέρεται στον «παγκόσμιον κοινωνισμόν».

Η Γιούκλουλετ (αγγλικά: Ucluelet) είναι μια Περιοχή Δήμου στη χερσόνησο Γιούκλουλετ στη δυτική ακτή της Νήσου Βανκούβερ του Καναδά. Με βάση την απογραφή του 2011 η Γιούκλουλετ έχει πληθυσμό 1,627 κατοίκους. Βρίσκεται στο δυτικό άκρο του Barkley Sound, 288 χιλιόμετρα βορειοδυτικά της επαρχιακής πρωτεύουσας Βικτώρια , στην εξωτερική δυτική ακτή της Νήσου Βανκούβερ. Η κοντινότερη πόλη είναι το Πόρτ Άλμπερνι περίπου 100 χιλιόμετρα προς τα ανατολικά. Το Τοφίνο είναι 40 χιλιόμετρα βορειοδυτικά από την Γιούκλουλετ στον αυτοκινητόδρομο 4.

Οι Florence and the Machine είναι προγραμματισμένο να επιστρέψουν στο studio τον Οκτώβριο του 2010 για να δουλέψουν πάνω στο album. Το album θα είναι μια "εκλεκτική μίξη" διαφόρων ειδών και θα περιλαμβάνει λιγότερο "αίμα και εντόσθια".

Η Δίκη (Dike) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,43. Ανακαλύφθηκε το 1868 από τον Γάλλο αστρονόμο Αλφόνς Μπορελλύ, που παρατηρούσε από τη Μασσαλία, και πήρε το όνομά της από την προσωποποίηση της δικαιοσύνης στην ελληνική μυθολογία. Η Δίκη υπήρξε ο πρώτος αστεροειδής που ανεκάλυψε ο συγκεκριμένος αστρονόμος.

Η Ντανστ γεννήθηκε στο Πόιντ Πλέζαντ, του Νιου Τζέρσεϊ, από τους Ινέζ και Κλάους Ντανστ. Έχει έναν μικρότερο αδερφό. Η Ντανστ είναι γερμανικής καταγωγής από την πλευρά του πατέρα της και σουηδικής από τη μητέρα της. Μέχρι την ηλικία των 6, η Ντανστ έζησε στο Νιου Τζέρσεϊ. Το 1991 μετακόμισε μαζί με τη μητέρα της και τον αδερφό της στο Λος Άντζελες. Το 1995, η μητέρα της έκανε αίτηση διαζυγίου. Αφού τελείωσε το λύκειο, η Ντανστ συνέχισε την υποκριτική της καριέρα. Ως έφηβη, βρήκε ότι είναι δύσκολο να αντιμετωπίσει τη δόξα και τη φήμη και για ένα χρονικό διάστημα κατηγορούσε τη μητέρα της που την ώθησε στην υποκριτική. Ωστόσο, αργότερα είπε ότι η μητέρα της "πάντα είχε τις καλύτερες προθέσεις." Όταν ρωτήθηκε αν έχει μετανιώσει για τον τρόπο που έζησε τα παιδικά της χρόνια, η Ντανστ είπε: "Λοιπόν, δεν είναι ένας συνηθισμένος τρόπος για να μεγαλώσεις, αλλά είναι ο τρόπος που μεγάλωσα και δεν θα το άλλαζα. Έχω κι εγώ τα προβλήματά μου... Δεν νομίζω ότι κάποιος μπορεί να κάθεται και να λέει: 'Η ζωή μου είναι πιο χάλια από τη δική σου'. Ο καθένας έχει κάτι που τον απασχολεί."
Ο ρόλος που την ανέδειξε ήταν στην ταινία Συνέντευξη Με Έναν Βρυκόλακα (Interview with the Vampire) το 1994, όπου υποδύθηκε την Κλόντια, την παρένθετη κόρη των Τομ Κρουζ και Μπραντ Πιτ. Η ταινία έλαβε μικτά σχόλια, αλλά πολλοί κριτικοί επαίνεσαν την ερμηνεία της Ντανστ. Η ταινία είχε μια σκηνή, στην οποία η Ντανστ έλαβε το πρώτο της φιλί από τον Μπραντ Πιτ, που ήταν 18 χρόνια μεγαλύτερός της. Για την ερμηνεία της έλαβε υποψηφιότητα για Χρυσή Σφαίρα στην κατηγορία β' γυναικείου ρόλου.

Σημαντικά στελέχη - κατηχητές της οργάνωσης υπήρξαν, πέραν του Παναγίδη, οι ιερείς Σταύρος Παπαγαθαγγέλου, Φώτιος Καλογήρου, Κωνσταντίνος Λευκωσιάτης κ.ά. Χρονολογικά είναι η παλαιότερη χριστιανική οργάνωση νέων της Κύπρου.

Ο Μιχαήλ (κατά κόσμον Θουκυδίδης Κωνσταντινίδης, Μαρώνεια Ροδόπης, 27 Μαΐου 1892 - Νέα Υόρκη, 13 Ιουλίου 1958) ήταν Έλληνας ιεράρχης που διετέλεσε μητροπολίτης Κορινθίας κατά τα έτη 1939 - 1949 καθώς και αρχιεπίσκοπος Αμερικής από το 1949 μέχρι το θάνατό του το 1958.

Η Μπούντβα συνδέεται με την ενδοχώρα του Μαυροβουνίου μέσω διπλής λωρίδας αυτοκινητοδρόμους. Η πρωτεύουσα της χώρας Ποντγκόριτσα απέχει 60 χιλιόμετρα από τη Μπούντβα. Η Αδριατική Οδός την συνδέει με τις γύρω παραλιακές πόλεις και με την Κροατία.

Άλλες περιοχές εξάπλωσης του είδους αποτελούν την Γαλλία, την Αυστρία, την Ιταλία (Απέννινα, Σικελία) και την Ελβετία. Ένας μικρός πληθυσμός επιζεί στη Σλοβενία, όπου τρέχουσα τάση είναι άγνωστη. Θεωρείται πως έχει εξαφανιστεί από το Λίχτενσταϊν, ενώ έχει εισαχθεί σε Βέλγιο, Λιβάνο και Ισπανία.

Ο Πολυδάμας ο Τρώας ήταν ένας από τους γενναιότερους Τρώες κατά τον Τρωικό Πόλεμο. Γονείς του ήταν ο Πάνθοος και η Φροντίς, ήταν δηλαδή αδελφός του Ευφόρβου και του Υπερήνορα. Διετέλεσε υπασπιστής του Έκτορα, με τον οποίο ήταν φίλοι· λέγεται μάλιστα ότι είχαν γεννηθεί την ίδια νύχτα, παρότι ο Πολυδάμας δεν καταγόταν από βασιλική ή αριστοκρατική γενιά (διαφορετικά ο Όμηρος θα το ανέφερε).

Η Πορτ Βίλα είναι μία από τις έδρες του πανεπιστημίου Νοτίου Ειρηνικού. Πρόκειται για εκπαιδευτικό ίδρυμα, που ιδιοκτήτες του είναι από κοινού δώδεκα χώρες του Ειρηνικού Ωκεανού. Η μοναδική σχολή νομικής στο πανεπιστήμιο είναι στον τομέα του Βανουάτου.

Βασική επιδίωξη της AJL αποτελεί η ενίσχυση των βιβλιοθηκών με αντικείμενο τον Ιουδαϊσμό, για την επίτευξη της οποίας θέτει επιμέρους στόχους , που δηλώνονται στην επίσημη ιστοσελίδα του οργανισμού και είναι οι εξής:

Κατά τη διάρκεια του Β' Π.Π., στην πόλη λειτουργούσε στρατόπεδο συγκέντρωσης. Παρείχε δυναμικό για καταναγκαστική εργασία στη «Phänomen Werke Gustav Hiller», εταιρεία κατασκευής φορτηγών

H Αλτόνα (Altona) είναι ένας αρκετά μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,554. Ανακαλύφθηκε το 1916 από τον Ρώσο αστρονόμο Σεργκέι Μπελυάφσκι, που παρατηρούσε από το Σιμέις της Κριμαίας, και πήρε το όνομά της από το ομώνυμο προάστιο και παλαιό λιμάνι του Αμβούργου, έδρα του αστεροσκοπείου της πόλεως.